《再用前韵》
宋代·张九成

凭谁为斲凤凰枝，欲寄朱弦写我思。
著叶浪同烟雨里，开花独向晚霜时。
羞随燕麦争春色，故伴乔松栖败篱。
唤取老嵇挥数弄，不辞满引帐前卮。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。